CELEX: 62019TN0688
Language: mt
Date: 2019-10-08 00:00:00
Title: Kawża T-668/19: Rikors ippreżentat fit-8 ta’ Ottubru 2019 – VeriGraft vs EASME

23.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 432/59
            
         
      Rikors ippreżentat fit-8 ta’ Ottubru 2019 – VeriGraft vs EASME
      (Kawża T-668/19)
      (2019/C 432/71)
      Lingwa tal-kawża: l-Ingliż
      
         Partijiet
      
      
         Rikorrenti: VeriGraft AB (Göteborg, l-Iżvezja) (rappreżentanti: P. Hansson u A. Johansson, lawyers)
      
         Konvenuta: Aġenzija Eżekuttiva għall-Impriżi ż-Żgħar u ta’ Daqs Medju (EASME)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tikkonstata u tiddikjara li t-terminazzjoni mill-EASME tal-ftehim ta’ sussidju (ftehim ta’ sussidju Nru 778620 P-TEV) hija invalida; u
               
            
                  —
               
               
                  tikkundanna lill-EASME għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv huwa bbażat fuq l-allegazzjoni li r-raġuni għat-terminazzjoni tal-ftehim invokata ma hijiex applikabbli u li għaldaqstant it-terminazzjoni tal-EASME hija invalida:
                  
                              —
                           
                           
                              L-EASME itterminat il-ftehim ta’ sussidju filwaqt li ma ċċitat l-ebda bażi oħra għad-deċiżjoni tagħha ħlief dispożizzjoni li tipprevedi li l-ftehim ta’ sussidju jista’ jiġi tterminat jekk “fir-rigward tal-benefiċċjarju, jew tal-persuna fiżika li għandha s-setgħa li tirrappreżentah jew li tadotta deċiżjonijiet f’isimha, tkun instabet ħtija għal nuqqas professjonali, ippruvat b’kell mezz”.
                           
                        
                              —
                           
                           
                              Ġaladarba ma nstabet l-ebda ħtija għal nuqqas professjonali la fil-konfront tal-benefiċċjarja, jiġifieri VERIGRAFT, u lanqas fil-konfront ta’ xi persuna fiżika li għandha s-setgħa li tirrappreżentaha jew li tadotta deċiżjonijiet f’isimha, din ir-raġuni ma hijiex applikabbli u t-terminazzjoni hija għaldaqstant invalida.
                           
                        
            
                  2.
               
               
                  It-tieni motiv huwa bbażat fuq l-allegazzjoni li t-terminazzjoni tal-ftehim ta’ sussidju kienet tikser il-prinċipju ta’ proporzjonalità:
                  
                              —
                           
                           
                              it-terminazzjoni tal-ftehim ta’ sussidju kienet tikser ukoll il-prinċipju ta’ proporzjonalità, billi din ma kinitx miżura adatta sabiex jintlaħaq l-għan leġittimu segwit; din ma kinitx neċessarja sabiex jintlaħaq l-għan segwit; u dan safejn it-terminazzjoni imponiet fuq VERIGRAFT piż li huwa manifestament eċċessiv meta mqabbel mal-għan previst.